jkorsvik/nowiki_second_scrape_merged huggingface dataset:
Magdalen College

Magdalen College (uttales [ˈmɔːdlɪn])
er et av kollegiene ved University of Oxford i England. Det er et av de rikeste kollegiene, med ressurser estimert til 116 millioner pund i 2003. Per 2011 hadde lærestedet en beregnet finansiell kapital på 168,1 millioner pund.Magdalen regnes som et av de vakreste kollegiene i Oxbridge,
og det er også et av de mest besøkte. Det ligger ved elven Cherwell, og har en hjortepark innenfor eiendommen. Magdalen College School ligger like ved. Det firkantede tårnet er et av byens mange landemerker, og det er tradisjon for at kollegiekoret synger fra toppen av tårnet om morgenen på maidagen. 
Kollegiet ble grunnlagt som Magdalen Hall i 1448 av William of Waynflete, biskop av Winchester. I 1458 fikk det sin nåværende status og sitt nåværende navn. I grunnleggelsesstatuttene ble det slått fast at det skulle finansieres et kor for menn og gutter, og denne tradisjonen er bevart. I 2005 ble koret nominert til en Grammy Award for CD-en With a Merrie Noyse, med musikk av Orlando Gibbons. 


== Utvalgte kjente studenter ==
En av de mest kjente absolventer fra Magdalen College var forfatteren Oscar Wilde. Fra 1925 til 1954 underviste C.S. Lewis her. Andre kjente fra Magdalen er historikeren Alan J. P. Taylor og forfatteren Seamus Heaney, og dommerne Lord Denning, David Souter og Stephen Breyer, og historikeren Edward Gibbon.


== Referanser ==


== Eksterne lenker ==
Offisielt nettsted 
(en) Magdalen College, Oxford – kategori av bilder, video eller lyd på Commons 
Virtual Tour of Magdalen College Arkivert 4. november 2012 hos Wayback Machine.
Magdalen College, Oxford, historie, kart og stort fotogalleri
Fletcher's History of Oxford: Magdalen College
Marina Frost

Dr. Marina Frost (født januar 1950 i Marne) er kansler ved Ruprecht-Karls-Universität Heidelberg siden 2003.


== Liv ==
Hun studerte fra 1968 retts- og statsvitenskap i Göttingen, Marburg, Freiburg og Kiel, og avla 1973 den første og 1975 den store juridiske statseksamen. Fra 1976 til 1978 arbeidet hun som dommer, før hun ble vitenskapelig assistent ved professor H. E. Henke ved Christian-Albrechts-Universität zu Kiel. I 1980 tok hun den juridiske doktorgrad med avhandlingen Vorvertragliche und vertragliche Schutzpflichten. Fra 1980 til 1992 innehadde hun lederstillinger i administrasjonen ved Christian-Albrechts-Universität, og ble i 1992 utnevnt til kansler ved Universität Hildesheim. I november 1997 overtok hun samme posisjon ved Georg-August-Universität Göttingen, hvor hun i 2002 også ble utnevnt til visepresident. I 2003 ble hun utnevnt til grevinne Ramona vom Hagens etterfølger som kansler ved Heidelberg-universitetet av Baden-Württembergs statsminister. Marina Frost er en ivrig talskvinne for å gjøre universitetene om til eliteinstitusjoner i større grad.


== Referanser ==
Walter Eugene O’Reilly

Walter Eugene O'Reilly eller korporal Walter Eugene «Radar» O'Reilly (eller bare «Radar») var en rollefigur i bokserien M*A*S*H (av Richard Hooker), filmen MASH og TV-serien M*A*S*H, samt i TV-piloten W*A*L*T*E*R og to episoder av TV-serien AfterMASH.
I både filmen og TV-serien var figuren spilt av Gary Burghoff, den eneste som spilte i filmen som fikk gjenta sin rolle i TV-serien.


== Om figuren ==
Romanen fortalte at Radar kom fra Ottumwa i Iowa. Han var bondesønn og faren var død, moren bodde på familiegården og hans onkel Ed hjalp til på gården og fungerte som Radars mannlige forbilde. Radar ble ofte portrettert som en vennlig ung mann fra Midtvesten. Det at han sov med sin teddybjørn var et symbol på hvor ung denne mannen var da han kom til Korea. Han hadde et godt forhold til barn, og brukte av og til tiden på foreldreløse koreanske barn i området der leiren lå.
Korporal O'Reilly fikk en tøff start som leirassistent på 4077, og det så først ut som om han ikke kunne gjøre noen ting riktig. Leirkommandant oberstløytnant Henry Blake tok ham under sine vinger, og til slutt ble den unge mannen en effektiv assistent, ofte visste han mer om hva som skulle gjøres og hva som kom til å skje enn Blake, og Radar utviklet en nærmest magisk evne til å kunne skaffe leiren hva den trengte, men også til å forutse hva behovet kom til å bli og hva hans overordnede kom til å be om. Han hadde også en evne til å høre lyden av innkomne helikoptre med skadde (til og med i enkelte episoder å vurdere om helikoptrene var tomme eller hadde en eller to skadde om bord). Det var disse evnene som skaffet ham kallenavnet «Radar». Gjennom hele serien var han mer eller mindre leirens lim som holdt virksomheten gående uten avbrudd.
Blake og Radar kom etter hvert til å stå hverandre nær, og det var Radar som med tårer i øynene fortalte resten av leiren at Blakes fly var skutt ned og at han var død. Radar brukte litt tid på å tilpasse seg sin nye sjef, oberst Sherman T. Potter, men kom også godt overens med ham. Radar var glad i dyr, og holdt flere mens han var i leiren. Da oberst Potter hadde jubileum, gav Radar ham Sophie, ei merr som han hadde reddet sammen med Pierce og B.J. Hunnicutt.
Gary Burghoff

Gary Burghoff (født 24. mai 1943 i Bristol i Connecticut) er en amerikansk filmskuespiller, mest kjent for sin rolle som korporal Walter «Radar» O'Reilly i TV-serien M*A*S*H og filmen M*A*S*H.
Burghoff har også hatt andre roller, som Charlie Brown i 1967 off-Broadway-musikalen You're a Good Man, Charlie Brown. Han ble født med klumpfot og to korte fingre på venstre hånd, men er blitt en mester å skjule dette. I Charlie Brown hadde han en baseballhanske på hånden det meste av tiden, mens han i TV-serien M*A*S*H brukte en skrivetavle.  
Burghoff var gift med Janet Gayle fra 1971 til 1979 og fikk ett barn sammen før ekteskapet endte med skilsmisse. I 1991 giftet han seg med Elisabeth Bostrom og fikk to barn med henne. I dag bor han i Paradise, California og gjør blant annet TV-reklame for lokale leger.
Burghoff har også jobbet som profesjonell jazz-trommist, og ledet trioen The We Three, og har også malt naturbilder.


== Se også ==
Walter Eugene O'Reilly
M*A*S*H (TV-serie)
M*A*S*H (film)
W*A*L*T*E*R


== Referanser ==


== Eksterne lenker ==
Gary Burghoff: Legendary actor and intense painter of wildlife
(en) Gary Burghoff på Internet Movie Database 
(sv) Gary Burghoff i Svensk Filmdatabas 
(da) Gary Burghoff på Scope 
(fr) Gary Burghoff på Allociné 
(en) Gary Burghoff på AllMovie 
(en) Gary Burghoff hos The Movie Database
Fairchild

Fairchild var en amerikansk industribedrift og flyprodusent som var grunnlagt i 1925 og basert i San Antonio, Texas. Selskapet skiftet navn på storhetstiden i begynnelsen av 1970-årene og ble engasjert i flere aspekter som industriell maskin, motor og verktøyproduksjon, satellittproduksjon for NASA samt utvikling og produksjon av helikoptre og fly til både sivile og militære aktører. Selskapet er også spesielt kjent for å ha designet og utviklet det militære angrepsflyet Fairchild Republic A-10 Thunderbolt II.


== Historie ==
Firmaet ble grunnlagt av Sherman Fairchild, (mannen bak Fairchild Semiconductor og en av pionerene til Silicon Valley), som Fairchild Aviation Corporation, og var basert i Farmingdale, New York. Selskapet produserte det første amerikanske flyet med helt lukket cockpit og hydraulisk landingsunderstell med Fairchild FC-1. I begynnelsen var de også kjent som Fairchild Aircraft Manufacturing Company. Selskapet flyttet til Hagerstown i Maryland i 1931. Under 2. verdenskrig produserte selskapet Fairchild AT-21 Gunner, et tomotors treningsfly på en nedlagt kunstsilkefabrikk i Burlington, North Carolina.
I 1949 startet Fairchild Engine and Airplane Corporation med å utvikle og produsere transportflyet C-123 Provider for det amerikanske luftforsvaret. Flyet gikk inn i tjeneste i 1955. I 1956 fikk selskapet rettighetene til Fokker Friendship, og produserte 206 fly under benevnelsen Fairchild F-27 og Fairchild Hiller FH227. De produserte også transportflyet Fairchild C-119J «Flying Boxcar» som senere ble brukt flittig under Koreakrigen og Vietnamkrigen. Denne typen ble også brukt av Italia og Norge under FN-oppdragene i Kongo på 1960-tallet.
I 1964 kjøpte Fairchild Hiller Helicopter. De byttet navn til Fairchild Hiller og produserte det sivile helikopteret FH-1100 inntil 1973 da helikopter-delen av selskapet ble solgt tilbake til Stanley Hiller. I 1965 kjøpte de den tradisjonelle flyprodusenten Republic Aviation Company og i 1971 byttet Fairchild navn til Fairchild Industries rett etter grunnleggerens død. Det samme året kjøpte de opp flyprodusenten Swearingen og produserte det svært tsuksessrike pendlerflyet Fairchild Swearingen Metroliner. Flytypen ble også produsert til det amerikanske luftforsvaret med benevnelsen C-26 Metroliner og UC-26 Metroliner).
I løpet av 1971 og 1972 utviklet selskapet det som kom til å bli Fairchild Republic A-10 Thunderbolt II, og utkonkurrerte dermed Northrop på design. Fairchild var med på å utvikle Saab 340, som fra begynnelsen het SF-340, men ble tvunget til å avslutte de sivile prosjektene av det amerikanske forsvarsdepartementet og bedt om å konsentrere seg om utvikling og produksjon av forsvarsmateriell.
I 1996 kjøpte Fairchild den tyske produsenten Dornier GmbH og skiftet navn nok en gang til Fairchild Dornier. Selskapet begynte i 1998 produksjonen av Dornier 228 på lisens fra Daimler-Benz.
I 2002–2003, ble selskapet tatt over av M7 Aerospace.


== Eksterne lenker ==
(en) Fairchild (company) – kategori av bilder, video eller lyd på Commons 
Fairchild history – Fairchilds historie under 2. verdenskrig
Sabine Baring-Gould

Sabine Baring-Gould (født 28. januar 1834, død 2. januar 1924) var en viktoriansk engelsk prest, hagiograf, antikvar, salmedikter, forfatter og samler av folkesanger. Noen av hans mest kjente salmer var Onward, Christian Soldiers og Now the Day is Over. Han oversatte også flere salmer fra baskisk, deriblant julesalmen Gabriel's Message.


== Referanser ==


== Eksterne lenker ==
(en) Sabine Baring-Gould – kategori av bilder, video eller lyd på Commons 
(en) Sabine Baring-Gould på Internet Movie Database 
(en) Sabine Baring-Gould på Discogs 
(en) Sabine Baring-Gould på MusicBrainz 
(en) Sabine Baring-Gould hos The Peerage 
(en) Biografi på hymnary.org
Jan Kromkamp

Jan Kromkamp (født 17. august 1980 i Makkinga i Nederland) er en tidligere nederlandsk fotballspiller. 
Kromkamp ble hentet til PSV fra Liverpool FC sommeren 2006, etter bare et halvår i England.
Meritter:  

A-landskamper for Nederland: 11 stk
Med i den nederlandske troppen i VM-sluttspillet i 2006.
Vinner FA-cupen i 2006 for  Liverpool.


== Karriere som spiller ==
Oppdatert 6. mai 2007

Inklusive nasjonale cuper, UEFA-cup og Mesterligaen


== Referanser ==


== Eksterne lenker ==
(en) Jan Kromkamp – FIFA 
(en) Jan Kromkamp – UEFA 
(en) Jan Kromkamp – Transfermarkt 
(en) Jan Kromkamp – national-football-teams.com 
(en) Jan Kromkamp – Soccerbase.com 
(en) Jan Kromkamp – FootballDatabase.eu 
(en) Jan Kromkamp – Soccerway 
(en) Jan Kromkamp – EU-Football.info 
(en) Jan Kromkamp – FBref 
Liverpool.no om Kromkamp
II korps

II korps (annet korps) har flere betydninger:

II korps (Finland)
II korps (USA)
II Anzac-korps (Australia og New Zealand)
IX korps

IX korps har flere betydninger:

IX korps (Storbritannia)
IX korps (USA)
VIII korps

VIII korps har flere betydninger:

VIII korps (Storbritannia)
VIII korps (USA)
1. divisjon ishockey for menn

1. divisjon ishockey for herrer er den nest øverste divisjonen i ishockey i Norge etter Fjordkraftligaen. 1. divisjon var navnet på norsk ishockeys øverste divisjon fra 1961/62 til 1989/90, før den fikk navnet Eliteserien (1990/91-2003/04), UPC-ligaen (2004/05-2006/07), Get-ligaen (2007/08-2019/20) og Fjordkraftligaen (2020/21-).
For å spille i 1. divisjon, så må det spilles kvalifiseringsrunder med de to dårligste i 1. divisjon og de to beste lagene i 2. divisjon. Fram til Sesong 2011/12, trengtes det ikke noen lisens for å spille i 1.divisjon. Lagene måtte likevel søke Norges Ishockeyforbund om godkjennelse for å spille i ligaen.


== Opprykk ==
Det er ikke mulig å rykke direkte opp til Fjordkraftligaen. De to beste lagene fra 1. divisjon og de to dårligste fra GET-ligaen spiller et internt seriespill med hjemme- og bortekamper. De to lagene med flest poeng får spille i GET-ligaen kommende sesong, mens de to dårligste må spille i 1. divisjon. Fra 2020/21-sesongen vil de fire beste fra grunnspillet i 1. divisjon spille internt om de to plassene i kvalifiseringen. 


== Nedrykk ==
Det er ikke mulig å rykke direkte ned til 2. divisjon ishockey for menn. De to beste lagene fra 2. divisjon og de to dårligste fra 1. divisjon spiller et internt seriespill med hjemme- og bortekamper. De to lagene med flest poeng får spille i 1.divisjon kommende sesong, mens de to dårligste må spille i 2. divisjon.


== Tabellen ==


== Lagene ==


== Historie ==
1970/71 –Sesongene 1990/91, 1991/92, 1992/93 og 1993/94 bestod av to deler der del 2 også bestod av de 2 nederste lagene fra Eliteserien del 1.1965/66 – 1969/701960/61 – 1964/1965– 1959/19601 Djerv og Bergen slo seg sammen foran sesongen 1986-87.2 Lambertseter slo seg sammen med Manglerud Star til LM-90 foran sesongen 1990-91.3 Frisk Asker skiftet navn til Asker foran sesongen 1992/93 og tilbake til Frisk Asker foran 1994/95.4 Sinsen og Ila slo seg sammen til Isbjørnene i 1963, sammenslåingen tok slutt i 1970.5 Hasle og Løren slo seg sammen til Hasle-Løren i 1963.


== Publikum ==
Graf som viser gjennomsnittlig tilskuertall per sesong i 1. divisjon


== Se også ==
Norske idrettslag sortert etter gjennomsnittlige tilskuertall
Jan Tore Klovland

Jan Tore Klovland (født 3. februar 1949) er professor i økonomi ved Norges Handelshøyskole.  Hans spesialfelt er monetær økonomi og valutaspørsmål.  De siste årene har han særlig arbeidet med makro-historiske problemstillinger, herunder spørsmålet om rollen monetære forhold har spilt for konjunkturimpulser mellom land.


== Eksterne lenker ==
(no) Publikasjoner av Jan Tore Klovland i forskningsdokumentasjonssystemet CRIStin
(no) Publikasjoner av Jan Tore Klovland i BIBSYS
1. panserdivisjon (USA)

1. panserdivisjon (1st Armored Division) er en divisjon i den amerikanske hæren med hovedkvarter i Wiesbaden i Tyskland. Den var den første amerikanske panserdivisjonen som deltok i kamphandlinger under annen verdenskrig. Divisjonen inngår i V korps.


== Eksterne lenker ==
(en) Offisielt nettsted 
(en) 1st Armored Division (United States) – kategori av bilder, video eller lyd på Commons
V korps

V korps (V Corps) er et korps i den amerikanske hæren, med hovedkvarter i Campbell Barracks i Heidelberg, Tyskland. Korpset har omkring 41 000 tropper (2005).
V korps ble opprinnelig opprettet 18. mai]] 1862, som en del av Army of the Potomac, som da var på Peninsula-felttoget.  Det ble etter borgerkrigen demobilisert 28. juni 1865.  
12. juli 1898 ble det reaktivert og sendt til Cuba.  På grunn av sykdom ble korpset repatriert til New York og demobilisert samme året.  
7. juli 1918 ble korpset reaktivert for å delta i første verdenskrig, og returnerte til USA i 1919.  I oktober 1940 ble korpset reaktivert for å delta i andre verdenskrig.  Under den kalde krigen hadde korpset som oppgave å møte sovjetiske styrker i Europa.  Etter den kalde krigen har korpset støttet forskjellige fredsbevarende oppdrag samt krigen i Irak.


== Eksterne lenker ==
Artikkelen har ingen egenskaper for offisielle lenker i Wikidata
7. divisjon

7. divisjon har flere betydninger:

7. divisjon fotball for herrer7. divisjon (Australia)
7. divisjon (Storbritannia) (første verdenskrig)
7. infanteridivisjon (Storbritannia)
7. infanteridivisjon (USA)
7. panserdivisjon (Storbritannia)
7. panserdivisjon (USA)
6. divisjon (Australia)

6. divisjon var et forband i den australske hæren under annen verdenskrig. Divisjonen inngikk i 2. australske imperiestyrke og deltok i felttogene i Nord-Afrika, Hellas og Ny-Guinea.
2. australske imperiestyrke

2. australske imperiestyrke (2nd Australian Imperial Force) var en ekspedisjonsstyrke i den australske hæren under annen verdenskrig. Styrken ble opprettet i 1939 og bestod av frivillige soldater, da den australske hæren hovedsakelig bestod av militser og reservetropper uten hjemmel til å kjempe utenlands.
Ekspedisjonsstyrkens hovedelementer var fem divisjoner – 6., 7., 8. og 9. – opprettet i 1939–40. Generalmajor Thomas Blamey var offisielt ekspedisjonsstyrkens første kommandør, men i praksis kjempet divisjonene sjelden samlet, og individuelle brigader og bataljoner ble sendt til forskjellige operasjonsområder.
1. australske imperiestyrke

1. australske imperiestyrke (1st Australian Imperial Force) var en ekspedisjonsstyrke i den australske hæren under første verdenskrig. Den ble opprettet 15. august 1914 etter at Storbritannia erklærte krig mot Tyskland. Styrken var i sin tid bare kjent som Den australske imperiestyrke, men kalles idag 1. australske imperiestyrke for å skille den fra 2. australske imperiestyrke som kjempet under annen verdenskrig.
Totalt tjenestegjorde 284 norskfødte australiere i AIF.


== Referanser ==
AIF

AIF har flere betydninger

1. australske imperiestyrke
Arbeidernes Idrettsforbund
Askim Idrettsforening
Robert Altman

Robert Bernard Altman (født 20. februar 1925 i Kansas City, død 20. november 2006 i Los Angeles) var en amerikansk regissør, filmprodusent og manusforfatter.
Altman hadde regissert en rekke filmer, men ingen store suksesser, da han i 1970 slo gjennom med militærsykehuskomedien MASH.
Han var gift tre ganger og hadde fem barn. Altmans sønn, Mike Altman, skrev teksten til Johnny Mandels kjenningsmelodi til MASH, «Suicide Is Painless», da han var 14 år. På grunn av tekstens innhold ble bare en instrumental benyttet i den senere TV-serien M*A*S*H som gikk over 11 år fra og med 1972.
Altman ble nominert til Oscar for beste regi fem ganger, for filmene MASH, Nashville, The Player, Short Cuts og Gosford Park, men vant aldri. Under den 78. Oscar-utdelingen i 2006 mottok han en æres-Oscar for en «karriere som gang på gang har gjenoppdaget kunstformen og inspirert både filmskapere og publikum».


== Filmografi ==
The Delinquents (1957))
The James Dean Story (1957)
Klar til nedtelling (Orig. Countdown) (1968)
I ly for regnet (Orig. That Cold Day in the Park) (1969)
MASH (1970)
Brewster McCloud (1970)
McCabe & Mrs. Miller (1971)
Mareritt i dagslys (Orig. Images) (1972)
The Long Goodbye (1973)
Full pott (Orig. California Split) (1974)
Oss tyver imellom (Orig. Thieves Like Us) (1974)
Nashville (1975)
Buffalo Bill og indianerne (Orig. Buffalo Bill and the Indians) (1976)
3 kvinner (Orig. 3 Women/Robert Altman's 3 Women) (1977)
Å, for et bryllup (Orig. A Wedding) (1978)
Livsfarlig spill (Orig. Quintet) (1979)
Helsekongressen (orig. Health) (1979)
A Perfect Couple (1979)
Skipper'n (Orig. Popeye) (1980)
Come Back to the Five and Dime, Jimmy Dean, Jimmy Dean (1982)
I skyggen av en krig (Orig. Streamers) (1984)
Secret Honor (1985)
Fool for Love (1985)
Beyond Therapy (1987)
O.C. & Stiggs (1987)
Aria (1987)
Mytteriet på Caine (Orig. The Caine Muntiny Court-Marital) (1988)
Tanner '88 (1988)
Vincent og Theo (Orig. Vincent & Theo) (1990)
The Player (1992)
Short Cuts (1993)
Den nakne sannhet (Orig. Prêt-à-Porter) (1994)
Kansas City (1996 film) (1996)
The Gingerbread Man (1997)
Cookie's hemmelighet (Orig. Cookie's Fortune) (1998)
Dr. T og kvinnene (Orig. Dr. T & the Women) (2000)
Gosford Park (2001)
The Company (2003)
Tanner on Tanner (2004)
A Prairie Home Companion (2006)


== Referanser ==


== Eksterne lenker ==
(en) Robert Altman på Internet Movie Database 
(sv) Robert Altman i Svensk Filmdatabas 
(da) Robert Altman på Filmdatabasen 
(da) Robert Altman på Scope 
(fr) Robert Altman på Allociné 
(en) Robert Altman på AllMovie 
(en) Robert Altman hos Turner Classic Movies 
(en) Robert Altman hos Rotten Tomatoes 
(en) Robert Altman hos The Movie Database 
(en) Robert Altman hos Internet Broadway Database 
(en) Robert Altman på Internet Broadway Database
(en) Robert Altman på Internet Off-Broadway Database
Amaldus Nielsen

Amaldus Clarin Nielsen (født 1838 i Mandal, død 1932) var en norsk maler. 
Han ble født i Mandal i Vest-Agder. Studerte ved kunstakademiet i København fra 1854 til 1856, og studerte to ganger under Hans Gude, første gang ved kunstakademiet i Düsseldorf fra 1857–1858, og ti år senere i Karlsruhe.
Som maler var han av de første som oppsøkte motivene på stedet og laget studier i det fri. Disse studiene beholdt han hjemme, og brukte dem til utgangspunkt for de større og fullførte verkene. Mange mener at studiene i kraft av å være ferske, hadde mer kraft. Dessuten foregrep han impresjonismen om ikke i ånd, så i hvertfall hva metode angår.Maleri og tegningssamlingen hans fra 1856 til 1932, ble i 1933 donert til Oslo by av Nielsens familie. Samlingen bestod av nesten 300 malerier og 100 tegninger.
Mandal museum har også en del av hans bilder. Bergen kunstmuseum har ett bilde i sin permanente utstilling.
Amaldus Nielsens plass (Vestkanttorvet) på Frogner i Oslo, som ligger et par hundre meter fra Bernerløkken i Majorstuveien, malerens hjem fra 1870-årene, ble oppkalt etter ham i 1934. I 1992 ble det satt opp en portrettbuyste av Nielsen på plassen, laget av Lise Amundsen.


== Verker ==
1885 – Morgen i Ny-Hellesund
1897 – Aftenstemning over havet
1909 – Aften ved Fredrikstad
1914 – Hodnestranden (Storebrand kunstsamling)
		


== Referanser ==


== Litteratur ==
Furnes, Tone Klev (2000): Amaldus Nielsen kystens maler. Oslo. ISBN 82-7694-068-4
Opstad, Gunvald (1992): Amaldus Nielsen. Aschehoug, Oslo.
Opstad, Gunvald (1991): Sørlandet og malerne. Aschehoug, Oslo


== Eksterne lenker ==
(en) Amaldus Nielsen – kategori av bilder, video eller lyd på Commons 
Stenersen Museet: Amaldus Nielsens malerisamling
Långiver i siste instans

En långiver i siste instans er en institusjon som er villig til å yte kreditt der ingen andre er villige.
Denne rollen er det ofte sentralbanken i et land som har. Hensikten er å gi kreditt for å unngå at f.eks. banker eller andre kredittinstitusjoner går konkurs.
New Zealand-divisjonen

New Zealand-divisjonen (New Zealand Division) var en divisjon i den newzealandske hæren under første verdenskrig, opprettet i Egypt i februar 1916 etter slaget ved Gallipoli.
Ved krigens utbrudd besto New Zealand Expeditionary Force av én enkel infanteribrigade, som ble slått sammen med den selvstendige australske 4. infanteribrigade til New Zealand and Australian Division, som kjempet ved Gallipoli. På slutten av 1915 var New Zealands kontingent vokst tilstrekkelig til å danne en egen divisjon. En andre brigade ble opprettet fra forsterkninger som befant seg i Egypt. En tredje brigade var ankommet ferdigstilt fra New Zealand. New Zealand-divisjonen ble i starten underlagt I Anzac-korps og reiste mot Frankrike i april 1916.
New Zealand and Australian Division

New Zealand and Australian Division var en australsk-newzealandsk divisjon under første verdenskrig, opprettet under slaget ved Gallipoli i 1915. Ved krigens begynnelse hadde New Zealand ikke nok infanteribataljoner til å kunne danne sin egen divisjon, mens Australia ikke hadde nok til å danne en andre divisjon, så landenes separate brigader ble slått sammen. Etter Gallipoli ble den australske 4. brigade overført til den nyopprettede australske 4. divisjon, mens New Zealand dannet sin egen divisjon, New Zealand-divisjonen.


== Eksterne lenker ==
First AIF Order of Battle 1914-1918: New Zealand and Australian Division
Kalla Skrøvseth

Karoline «Kalla» Skrøvseth (født 9. november 1913, død 24. august 1997) var en norsk kunstmaler fra Surnadal. 
Skrøvseth hadde en stor produksjon av malerier og mosaikker, og arbeidene er spredt både i Norge og utlandet, bl.a. New York, Hongkong og Alaska. Hun var født i Surnadal, og bodde store deler av livet her. 
I 1979 mottok hun Møre og Romsdal fylkes kulturpris. Hennes gamle atelier er nå museum under navnet Kallastuå og ligger på Tellesbøen i Surnadal.


== Referanser ==


== Eksterne lenker ==
Kallastuås nettsted
Romtemperatur

Romtemperatur er den temperaturen som er i vanlige oppholdsrom, omtrent 18 °C til 25 °C. Temperaturen er basert på hva som oppleves som komfortabelt for mennesker.
Innen fysikk og kjemi brukes normalt en romtemperatur på 25 °C, og inngår sammen med normalt atmosfæretrykk til å definere begrepet Standard trykk og temperatur.